హిందూ (పర్షియన్: هندو), హింద్ (పెర్షియన్: : هند‎) పదము ఇండో-ఆర్యన్ / సంస్కృతం సింధు నుండి వచ్చింది (సింధు నది లేదా దాని ప్రాంతం). సుమారు 516 BCE లో అకేమెనిడ్ చక్రవర్తి డారియస్ I సింధూ లోయను స్వాధీనం చేసుకున్నాడు, దానిపై సింధు  యొక్క అకేమెనిడ్ సమానం, “హిందూష్” ; ( హ్ -ఐ -దు -యూ -స్ ) దిగువ ఇండస్ బేసిన్ కొరకు ఉపయోగించబడింది. ఈ  పేరు ఈజిప్టు లోని అకేమెనిడ్ ప్రాంతంలోని  దారిస్ వన్ శిల్పంఫై చెక్కబడి ఆ ప్రాంతంలో సిర్కా 500 బి సి ఈ  నుంచి తెలిసిన పదం. 

ఒకటవ శతాబ్ద సి ఈ  కాలంలో మధ్యపర్షియాలో ఒక దేశం లేక ప్రదేశము అని తెలిపే ప్రత్యయం  - స్థాన్ (పర్షియన్: ستان) చేర్చి హిందుస్థాన్ గా ఏర్పడింది. అలాగ  సింధ్ ప్రాంతాన్నిహిందుస్థాన్ అని సస్సనిద్ చక్రవర్తి, షాఫుర్ ఒకటి,  262 సి ఈ లో నక్ష్-ఎ-రుస్తాం అనే శిలాశాసనం లో రాసారు. 

చక్రవర్తి బాబర్ చెప్పినట్టు , "తూర్పు, దక్షిణ, పశ్చిమాన ఇది మహా సముద్రంతో సరిహద్దుగా ఉంటుంది." హింద్ అనే పదాన్నిఅరబిక్ భాషలో ఒక ఖచ్చితమైన పద రూపం అల్-హింద్  (الهند) అని ఇండియా కి ప్రతామ్నాయం గా వాడబడినది. దీనికి ఉదాహరణ 11వ శతాబ్దంపు గ్రంధం తారిఖ్ ఆల్  - హింద్ ( ఇండియా చరిత్ర). హింద్ అనేపదాన్నిప్రాచిన పదంగా భావించినప్పటికీ భారతదేశంలో  అప్పడప్పుడు వాడుకలో, జై హింద్, హింద్ మహాసాగర్ (హిందూ మహాసముద్రానికి ప్రామాణిక హిందీ పేరు)  పదాలు వాడుకలో వున్నాయి. 

ఈ రెండు పేర్లు 11 వ శతాబ్దపు ఇస్లామిక్ విజయాల నుండి పెర్షియన్, అరబిక్ భాషలలో ప్రస్తుతము ఉన్నాయి ఢిల్లీ సుల్తానేట్, మొఘల్ కాలపు పాలకులు ఢిల్లీ చుట్టూ కేంద్రీకృతమైన వారి భారత రాజ్య భూభాగాన్ని , “హిందూస్తాన్”; (ہندوستان; हिन्दुस्तान) అని పిలుచుకొన్నారు. సమకాలీన పెర్షియన్, ఉర్దూ భాషలో, హిందూస్తాన్ అనే పదాన్ని ఇటీవలే రిపబ్లిక్ ఆఫ్ ఇండియా అనే అర్థం ఆపాదిస్తున్నారు. అరబిక్ భాష లోకూడా అల్-హింద్ ని రిపబ్లిక్ ఆఫ్ ఇండియాకు అర్థం గా చూపుతున్నారు. 

"హిందూస్థాన్", హిందూ స్వయంగా, 17 వ శతాబ్దంలో ఆంగ్ల భాషలోకి ప్రవేశించింది. 19 వ శతాబ్దంలో, ఆంగ్లంలో ఉపయోగించిన పదం ఉపఖండాన్ని సూచిస్తుంది.   “హిందూస్థాన్”, “ ఇండియా” ; బ్రిటీష్ రాజ్ సమయంలో  ఏకకాలంలో ఉపయోగించబడినవి. నేడు, “హిందూస్థాన్”; భారతదేశం యొక్క అధికారిక పేరుగా ఉపయోగంలో లేదు. 

ఇండియా
హిందూ / హిందూస్థాన్
నాభివర్ష
భారతదేశం యొక్క చారిత్రక నిర్వచనాలు